b'\n_START_ARTICLE_\n\xc4\x8crni labirinti\n_START_SECTION_\nZgodba\n_START_PARAGRAPH_\nKlep in An\xc4\x8dka se izselita v Francijo, v upanju na bolj\xc5\xa1e \xc5\xbeivljenje. Po nekaj letih se na materino \xc5\xbeeljo Klep odlo\xc4\x8di za vrnitev, toda An\xc4\x8dka postavi ultimat, da se bo vrnila samo pod pogojem, da Klep kupi avto. V resnici pa no\xc4\x8de nazaj zaradi skritega razmerja z bogatim Jozefom. Klep ima zaradi dela v rudniku hudo plju\xc4\x8dno bolezen, za katero ni zdravila, a kljub temu poleg svoje redne slu\xc5\xbebe med vikendi opravlja \xc5\xa1e dodatno delo in se odreka pija\xc4\x8di, da bi zaslu\xc5\xbeil dovolj denarja. Njegov trud na koncu ni popla\xc4\x8dan, saj mu je trgovec na poskusni vo\xc5\xbenji z avtomobilom pove, da je dvignil ceno zaradi dodatnih del. Klep se razjezi in zaradi prehitre vo\xc5\xbenje spelje s ceste. Trgovec v tej nesre\xc4\x8di umre, Klep pa zbe\xc5\xbei. Domov pride brez denarja in brez avtomobila, zato se spre z An\xc4\x8dko. Ko v slu\xc5\xbebi izve, da i\xc5\xa1\xc4\x8dejo morilca trgovca, se odlo\xc4\x8di skriti v rudniku. Policisti in prijatelji ga vseeno najdejo in ga lovijo, zato se zate\xc4\x8de v napol podrt rov in \xc4\x8daka, da se \xc5\xa1e preostanek rova podre nanj. V \xc4\x8drnih labirintih je namre\xc4\x8d nekaj vsakdanjega, da se tu in tam zru\xc5\xa1i kak strop.\n_START_SECTION_\nKritike\n_START_PARAGRAPH_\nBojan \xc5\xa0tih izpostavi na\xc4\x8din Ingoli\xc4\x8devega pisanja. Pravi namre\xc4\x8d, da se je osredoto\xc4\x8dil predvsem na socialno stanje oseb in njihovo spopadanjez zunanjim \xc5\xbeivljenjem, ne pa na \xc4\x8dustvovanja. Primerja roman \xc4\x8crni labirinti z romanom Nebo nad doma\xc4\x8dijo. Obe knjigi sta namre\xc4\x8d izseljenski, na obeh straneh se osebe soo\xc4\x8dajo z obilico popolnoma resni\xc4\x8dnih, neizmi\xc5\xa1ljenih pripetljajev, komunicirajo pa v preprostem dialogu._NEWLINE_Tine Debeljak prav tako primereja knjigi Antona Ingoli\xc4\x8da \xc4\x8crni labirinti in pa Nebo nad doma\xc4\x8dijo, pove da Ingoli\xc4\x8d zelo naturalisti\xc4\x8dno pripoveduje o izseljencih, zelo posplo\xc5\xa1i njihovo problematiko, se osredoto\xc4\x8di na eroti\xc4\x8dno do\xc5\xbeivljanje in tuje izkori\xc5\xa1\xc4\x8danje. Pravi da Ingoli\xc4\x8devi ljudje \xc5\xbeivijo samo kot telesa in da \xc5\xa1e zdale\xc4\x8d ni zadel slovenskih izseljencev.'